मुंबई. टीम इंडिया को नया स्पॉन्सर मिल गया है। बीसीसीआई के मुताबिक, ओप्पो मोबाइल इंडिया प्राइवेट लिमिटेड भारतीय क्रिकेट टीम को स्पॉन्सर करेगा। पांच साल के लिए किया गया ये कॉन्ट्रैक्ट अप्रैल, 2017 से शुरू होगा। इससे पहले स्टार इंडियन क्रिकेट टीम का स्पॉन्सर था, लेकिन उसने नए करार के लिए बीसीसीआई की बोली में शामिल होने से पिछले हफ्ते ही इनकार कर दिया था। इस वजह से स्टार ने किया था इनकार...
- स्टार इंडिया के चेयरमैन उदय शंकर के मुताबिक, "हमें गर्व है कि टीम इंडिया की जर्सी पर हमारा नाम आता है। लेकिन कुछ बातों को लेकर अनिश्चितता कायम है।"
- उदय शंकर के मुताबिक, "टीम इंडिया के आगे के दौरों को लेकर भी कुछ साफ नहीं है।" स्टार का करार एक साल तक चला।
रेस में सबसे आगे थी ये कंपनी
- मार्केट एक्सपर्ट्स ने अनुमान लगाया था कि स्पॉन्सरशिप हासिल करने की रेस में सबसे आगे पेटीएम थी। पेटीएम फिलहाल बीसीसीआई का टाइटल स्पॉन्सर भी है।
- यह भी कहा जा रहा था कि रिलायंस अपनी मोबाइल सर्विस जियो के साथ स्पॉन्सरशिप की दौड़ में शामिल हो सकता है, लेकिन बाजी ओप्पो ने मार ली।
- अब उसका लोगो भारत की मेन्स, वुमन्स और जूनियर क्रिकेट टीम की जर्सी पर दिखाई देगा।
hin_Deva hin_Deva hin_Deva hin_Deva hin_Deva hin_Deva hin_Deva